**И н ф о р м а ц и я**

**за дейността на читалище**

 **„Ралю Тодоров Кехайов-1929г.”с.Просеник**

**през 2022 година**

 Народното читалище е като пример за устойчива културна институция със специфична мисия за съхранение и развитие на традиционните ценности на нацията. Дълбоката взаимовръзка с миналото, с традициите, с образователния процес, културата е в основата на авторитета на читалищата и тяхното легитимиране пред обществото. През своята над 166-годишна история българското читалище има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава социалната промяна и да укрепва гражданското общество. Читалищата се уповават на своите корени като национални, социални, културни, образователни и информационни организации и отговарят на предизвикателствата на днешния свят.Ролята на българското читалище не само като традиционна културно-просветна организация, но и като съвременна гражданска организация, призвана да обхване в себе си най-широк кръг от населението, като основна клетка на културата в страната. Внимание се обръща и на същността и мястото на читалището с оглед потребностите на младите хора. Погледа на младото поколение към институцията Читалище. Вниманието е фокусирано именно върху тази тематика, с оглед позицията и взаимовръзката между отделните поколения в читалището. Същевременно с това читалището преодолява предизвикателствата на времето, за да се утвърди като съвременна институция в новите условия. Възрожденските традиции се изпълват с ново съдържание. С различните дейности то предлага възможности на подрастващите и възрастните за осмисляне на свободното им време, за превенция срещу вредните прояви в обществото. Основни дейности на читалището са поддържане на общодостъпна библиотека, създаване и поддържане на художествени и творчески формации, образователни и обучителни програми; организиране на културно-просветни изяви; осъществяване на социални дейности и услуги; създаване на условия за публичен достъп до глобалното информационно общество и информационните технологии, за преодоляване на информационното неравенство.

**Читалищна дейност:**

 - читалището е място където широк кръг хора свободно общуват с различни изкуства и се занимават с творчество.Тук човек сам се стреми да реализира онази част от себе си, която е възможно поради обстоятелствата на живота да е останала в сянка, но търси път за нейната изява. Ярка черта на тази институция е колективният стил на работа, включването на отделната личност в атмосфера на група единомишленици , съучастници в културния живот.

 Едно от най-могъщите средства за развитие и богатство на човешката душевност е художествената самодейност.Със своята масовост и висока художественост тя е извор на духовни ценности и таланти.

 Културно –масовата работа на читалището е свързана пряко с училището и детската градина, който винаги участват в подготовката и провеждането на различни читалищни инициативи и мероприятия. Провеждаха се литературно –музикални програми. През отчетният период ,взехме участия в онлайн конкурси обявените от колеги на читалища от цялата страна.Литературен конкурс,,Читалището-Слово,вяра, родолюбие,организиран от читалище ,,Пейо Яворов-1982г.”гр.Хасково.Представихме стихотворението ,,Да пребъде с векове”- на нашата местна поетеса Елена Великова. Конкурс,,Престилката- символ на женското начало”,организиран от НЧ,,Просвета-1921г.” с. Злато поле ,Хасковска област. -Онлайн конкурс,,Шарени чорапье”- организиран по-случай 100годишнината на читалище,,Крюгер Николов-1922г.”с. Пещера.Традиционно всяка година провеждаме народните обичай „Коледуване” с младежите от селото, „Кукери”- който обикалят цялото село за да прогонят всичко лошо и да пожелаят на хората здраве, благополучие, плодородие през годината . Обичаят завършва в парка , където пред погледите на жителите на селото се извършва ритуала ”Заораване” , а след това на площада се играят Кукерски хора до късно. Съвместно със комитета на жените се пресъздаде народният обичай „Бабинден”. Съвместно с Детската градина се посрещна Баба Марта.За международния ден на жената се направи изложба под наслов „От раклата на баба”.За деня на Тракия бяха поканени потомци на тракийски бежанци. Мероприятието бе съпроводено с мултимедийна презентация и стихове на нашата поетеса Елена Великова, която има издадена книга, отразяваща тези събития - „Познаваш ли щастливи бежанци” и продължи с разказване на спомени от присъстващите. Народния обичай „Лазаруване” проведохме с две групи участнички който обходиха селото. Великден отбелязахме със две изложби на най- добре украсено яйце и рисунки на тема „Мой пъстър и шарен Великден”. Традиционният панаир на селото тази година беше отменен от организаторите,взе се решение да се направи Курбан за здраве и благополучие за жителите на селото,понеже бяха зачестили множество неприятни и смъртни случаи в селото.По тези причини не взехме участие и в традиционния събор който се организира всяка година от Общината.

С рисунка върху асфалт и с много песни, танци и много спортни игри на открито в парка проведохме празника на детето ,участваха много малки, големи и пораснали вече деца. За поредна година имахме участник на фестивала на народната носия ,,Жеравна”2022год.През цялото лято организирахме летни забавления в библиотеката по дни:- за четене, рисуване, прожекции на детски филми, саморъчни изработки на различни предмети и много спортни игри на открито.

 **БИБЛИОТЕКАТА:**

  Библиотеката запазва функциите си на движеща сила в образованието, културата и информацията за жителите на селото.

В много случаи тя е единственият местен информационен център, предоставящ всякакъв вид информация на своите ползватели. Мисията на библиотеката е свързана с ключовите за развитието на всяко общество елементи: грамотност, информация, образование, култура и гражданско участие.Тя изпълнява важна роля за развитието на съвременното общество, в което водещи фактори са информацията, знанието и иновациите. Традиционната визия за библиотеката бързо се допълва и променя заедно с промените в потребностите на икономическото и социалното развитие и в резултат на широкото приложение на новите технологии.Въпреки сериозното въздействие на икономическата криза библиотеката се стреми да се развива в унисон с потребностите на информационното общество. Съществен принос в осигуряването на съвременни информационни услуги за гражданите на нашето населено място има Програмата „Глобални библиотеки”, която се осъществява с подкрепата на Фондация „Бил и Мелинда Гейтс”. Целта на програмата бе и е за подобряването на качеството на живот на хората чрез безплатен достъп до информация в глобалната мрежа.Компютърната техника участва и в до усвояване на учебния процес и е неразделна част от организирането на различни мероприятия-отбелязване на бележити дати и годишнини от културния и исторически календар. Презентации, провеждане на индивидуални и групови курсове за компютърна грамотност. Запознаване и работа с глобалната и социалната мрежа. Читалището има страницата във Фейсбук където се отразяваха по -голямата част от дейността на читалището. всички мероприятия които проведохме през годината бяха в посока, а имено чрез презентации, гледане на филми, открити уроци, чествания на бележити дати и годишнини, литературни четения и други да върнем младото поколение в библиотеката и най- вече да ги накараме да заобичат четенето и хубавата книга.

Читалищната библиотека задоволява потребностите на своите малки, млади и по-възрастни читатели с разнообразна литература в жанрово и в художествено отношение..Библиотеката съществува от основаването на читалището. Има Отдел за възрастни, детски отдел и читалня. Библиотечният фонд наброява 10770 библиотечни единици. За 2022г са регистрирани общо 281 читатели от тях до 14 години са 190 а над 14 г. са 91. Заети за дома са 2382 книги, а посещенията са 2874. Спечелихме проект за книги от Министерството на Културата по **Програма „Българските библиотеки – съвременни центрове за четене и информираност 2022”г.**Закупихме 92бр.книги

на стойност1388,55лв.

Получихме дарение на книгата,,Родословно дърво на Долапчията от село Еркеч”, автор и дарител Друми Апостолов внук и потомък на този род. Дарение и от Станко Апостолов книгата ,,Османотурски документи за селата Еркеч и Суджулу,днешните Козичино и Голица” .Дарителите са жители на село Просеник,за което сърдечно им Благодарим!

Продължаваме да изпращаме стихотворения и афoризми по различни вестникарски издателства на нашата местна поетеса Елена Великова.

За кръгли годишнини на бележити автори и писатели се проведоха литературни четения и дискусии съпроводени със мултимедийни прожекции .

**Материално-техническа база:**

 Читалището разполага със самостоятелна читалищна сграда върху 364кв.м. застроена площ и прилежаща земя 1180кв.м.Като цяло сградата е в добро общо състояние ,освен състоянието в самата Библиотеката. От покрива на северната част преди няколко години се появиха течове на тавана в помещенията на читалнята и библиотеката. Към настоящия момент след падналите дъждове течовете се увеличиха тече върху книги и мебели.

Нуждаят се от освежаване стените , един от полюлейте е наполовина увиснал и всеки момент може да падне и да създаде проблем. За да се посещава по –често библиотеката е нужно да се създаде приятна атмосфера, която да привлича хората от общността, защото тя играе важна роля като общодостъпно пространство и място за срещи и контакти, освен знанията, който получават , да се разтоварват от забързаното ежедневие в приятна и делова обстановка. Продължаваме да апелираме да се вземат под внимание нашите молби и докладни към Общината защото сградата е Общинска собственост, да съдейства за извършване на ремонтните дейности. Няма да спрем да напомням, че в 21 век. сградата все още няма изграден санитарен възел . За вода и до тоалетна се ходи на около 100м разстояние, което е много неудобно за посетителите и гостите на читалището и за самото поддържане на хигиената в сградата. Необходима е и подмяна на водосточните тръби, които са изгнили, запушени от години, изпочупени и при дъжд оливат стените на сградата, а вътре започна да избива влага по стените. Нуждаят се от ремонт и изронените, вече почти заличени стълбища в западната част на сградата, също и помещението, което се намира там има нужда от ремонт. Въпреки че преди няколко години бе правен основен ремонт на покрива, южната част от покрива, беше подменена изцяло,а на северната част бяха сменяни частично само счупени керемиди ,които сега създават тези проблеми.

 Читалището притежава 14 дка. Земеделска земя, която е отдадена под наем на частна земеделска кооперация”Рачел” с. Просеник, наема остава в сметката на читалището и се полза за неотложни нужди.

 Управителният съвет се събира редовно на заседания, за решаване на възникнали проблеми.

 **Изготвил Читалищен секретар:**\_\_\_\_\_\_\_\_\_

 **/ Добринка Дончева*/***